**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ԴԵԿՏԵՄԲԵՐԻ 23-Ի N1935-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

**1. Ընթացիկ իրավիճակը և իրավական ակտի ընդունման անհրաժեշտությունը**

Հայաստանի Հանրապետության առևտրական կցորդների և առևտրական ներկայացուցչությունների կանոնադրությունը հաստատելու մասին ՀՀ կառավարության 2004 թվականի դեկտեմբերի 23-ի N1935-Ն որոշմամբ կարգավորվում է առևտրական կցորդների և առևտրական ներկայացուցչությունների գործունեությունը, սահմանվում են նրանց խնդիրներն ու գործառույթները, աշխատանքների կազմակերպման և կառավարման կարգը։

Սույն որոշման 11-րդ և 22-րդ կետերի համաձայն՝ Հայաստանի Հանրապետության առևտրական կցորդներ և առևտրական ներկայացուցչությունների ղեկավարներ նշանակվում են միայն Հայաստանի Հանրապետության էկոնոմիկայի նախարարության /ներկայումս՝ ՀՀ տնտեսական զարգացման և ներդրումների նախարարության/ աշխատակազմի քաղաքացիական ծառայության համապատասխան պաշտոններ և նույն նախարարության հայեցողական պաշտոններ զբաղեցնող անձինք։

Վերոնշյալ դրույթները սահմանափակում են մասնավոր հատվածի այն ներկայացուցիչներին, ովքեր ունեն տնտեսության տարբեր ոլորտներում զգալի փորձ։

Հաշվի առնելով վերոգրյալը Հայաստանի Հանրապետության կառավարության 2004 թվականի դեկտեմբերի 23-ի N1935-ն որոշման մեջ փոփոխություններ և լրացումներ կատարելու մասին Հայաստանի Հանրապետության կառավարության որոշման ընդունումը համարում ենք նպատակահարմար։

1. **Առաջարկվող լուծումները.**

Հայաստանի Հանրապետության կառավարության որոշման նախագծով առաջարկվում է առևտրական կցորդների և առևտրական ներկայացուցչությունների ղեկավարների նշանակել նաև տնտեսության տարբեր ոլորտներում ձեռնարկատիրական գործունեության փորձ ունեցող անձանց։

1. **Ակնկալվող արդյունքը.**

Հայաստանի Հանրապետության կառավարության որոշման նախագծի ընդունմամբ հնարավորություն կստեղծվի ընթացք տալ տարբեր պետություններում ՀՀ առևտրական կցորդներ և առևտրական ներկայացուցչություններ հիմնելու վերաբերյալ վերջին շրջանում ստացվող առաջարկություններին։

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ԴԵԿՏԵՄԲԵՐԻ 23-Ի N1935-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ ԿԱՄ ԴՐԱՆՑ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ**

Հայաստանի Հանրապետության կառավարության 2004 թվականի դեկտեմբերի 23-ի N1935-ն որոշման մեջ փոփոխություններ և լրացումներ կատարելու մասին Հայաստանի Հանրապետության կառավարության որոշման ընդունման կապակցությամբ այլ իրավական ակտերում փոփոխությունների կամ լրացումների անհրաժեշտություն չկա: ՀՀ կառավարության որոշման նախագիծը համապատասխանում է միջազգային պայմանագրերով ստանձնած պարտավորությունների հետ:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ԴԵԿՏԵՄԲԵՐԻ 23-Ի N1935-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ ՏԵՂԵԿԱՆՔԸ ՉԼՐԱՑՆԵԼՈՒ ՎԵՐԱԲԵՐՅԱԼ**

Հայաստանի Հանրապետության կառավարության 2004 թվականի դեկտեմբերի 23-ի N1935-ն որոշման մեջ փոփոխություններ և լրացումներ կատարելու մասին Հայաստանի Հանրապետության կառավարության որոշման ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի նախատեսվում:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ԴԵԿՏԵՄԲԵՐԻ 23-Ի N1935-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՄԱՆ ՆԱԽԱԳԾԻՆ ՀԱՍԱՐԱԿՈՒԹՅԱՆ ՄԱՍՆԱԿՑՈՒԹՅԱՆ ՄԱՍԻՆ**

Հայաստանի Հանրապետության կառավարության 2004 թվականի դեկտեմբերի 23-ի N1935-ն որոշման մեջ փոփոխություններ և լրացումներ կատարելու մասին Հայաստանի Հանրապետության կառավարության որոշման նախագծի մասին հասարակությանը իրազեկում չի տրվել:

Որոշման նախագծի մշակմանը և քննարկումներին հասարակությունը ներգրավված չի եղել:

ԱՄՓՈՓԱԹԵՐԹ

«Հայաստանի Հանրապետության կառավարության 2004 թվականի դեկտեմբերի 23-ի N 1935-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ շահագրգիռ մարմինների առարկությունների և առաջարկությունների

|  |  |  |  |  |
| --- | --- | --- | --- | --- |
| հ/հ | Առարկության, առաջարկության հեղինակը¸  Գրության ստացման ամսաթիվը, գրության համարը | Առարկության. առաջարկության բովանդակությունը | Եզրակացություն | Կատարված փոփոխությունները |
|  | 1 | 2 | 3 | 4 |
| 1․ | ՀՀ ֆինանսների նախարարություն  (19․10․2017․N 1/11-1/18923-17) | Որոշման նախագծի առնչությամբ դիտողություններ և առաջարկություններ չունեն։ |  |  |
| 2․ | ՀՀ արտաքին գործերի նախարարություն  (18․10․2017, N 1111/15848-17) | 1) Առաջարկվել է որոշման նախագծի անվանման մեջ ավելացնել «և լրացումներ» բառերը:  2) Առաջարկվել է նաև «ձեռնարկատիրական գործունեության փորձ ունեցող» արտահայտությունը փոխարինել ՀՀ ԱԳՆ` ս.թ. օգոստոսի 28-ի թիվ 1111/13908 գրությամբ ներկայացված «տնտեսության տարբեր ոլորտներում փորձ, գործարար կապեր և ներուժ ունեցող» արտահայտությամբ՝ հաշվի առնելով այն հանգամանքը, որ ձեռնարկատիրական գործունեության գնահատման հստակ չափանիշների բացակայության պարագայում նման ձևակերպումն ընդգրկում է անձանց չափազանց լայն շրջանակ: | Առաջարկն ընդունվել է։  Առաջարկը չի ընդունվել։  Համաձայն ՀՀ արդարադատության նախարարության ս․թ․26.09.2017թ․ թիվ 01/14/16905-17 գրությամբ ներկայացված պետական փորձագիտական եզրակացության՝ տնտեսության տարբեր ոլորտներում փորձ, գործարար կապեր և ներուժ ունեցող անձանց արտահայտությունը անհրաժեշտ էր վերանայել և հստակեցնել թե ինչ չափանիշներով է որոշվելու անձի՝  գործարար կապեր և ներուժ ունենալու հանգամանքը:  Գտնում ենք, որ տվյալ պարագայում ձեռնարկատիրական գործունեության փորձ ունեցող արտահայտությունն ավելի հստակ է, իսկ որն է համարվում անձի կողմից իրականացվող ձեռնարկատիրական գործունեություն ամրագրված է ՀՀ քաղաքացիական օրենսգրքում։ | Որոշման նախագծի անվանման մեջ ավելացվել է«և լրացումներ» բառերը: |
| 3․ | ՀՀ արդարադատության նախարարություն  (31.10.2017, N02/19.2/19419-17 ) | Առաջարկվել է որոշման Նախագծի՝  1․ անվանման մեջ նշել իրավական ակտի բնույթի մասին «Ն» տառը,  2.Նախագծի 1-ին կետում «փոփոխությունները» բառից հետո լրացնել «և լրացումները» բառերը,  3.Նախագծի 1-ին կետի 1-ին ենթակետում «կետերից հանել «էկոնոմիկայի» բառը և փոխարինել» բառերն փոխարինել «կետերում «էկոնոմիկայի» բառը փոխարինել» բառերով,  4.Նախագծի 1-ին կետի 2-րդ ենթակետում «առաջին նախադասության Առևտրական կցորդները նշանակվում են Հայաստանի Հանրապետության էկոնոմիկայի նախարարության աշխատակազմի քաղաքացիական ծառայության առնվազն գլխավոր պաշտոնների խմբի 2-րդ ենթախմբի պաշտոններ և (կամ) Հայաստանի Հանրապետության էկոնոմիկայի նախարարությունում հայեցողական պաշտոններ (նախարարի տեղակալ, նախարարի խորհրդական) առնվազն մեկ տարի զբաղեցնող անձինք բառերից հետո ավելացնել» բառերը փոխարինել ««անձինք» բառից հետո լրացնել» բառերով,  5.Նախագծի 1-ին կետի 3-րդ ենթակետում «առաջին նախադասության Հայաստանի Հանրապետության առևտրական ներկայացուցչությունների ղեկավարները նշանակվում են Հայաստանի Հանրապետության էկոնոմիկայի նախարարության աշխատակազմի քաղաքացիական ծառայության առնվազն գլխավոր պաշտոնների խմբի 2-րդ ենթախմբի պաշտոններ և (կամ) Հայաստանի Հանրապետության էկոնոմիկայի նախարարությունում հայեցողական պաշտոններ (նախարարի տեղակալ, նախարարի խորհրդական) առնվազն մեկ տարի զբաղեցնող անձինք բառերից հետո ավելացնել» բառերը փոխարինել ««անձինք» բառից հետո լրացնել» բառերով։ | Առաջարկներն ամբողջությամբ ընդունվել են։ | Նախագծի մեջ կատարվել են համապատասխան փոփոխությունները։ |